চট্টগ্রাম জেলা
চট্টগ্রাম জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। পাহাড়, সমুদ্র, উপত্যকা, বন-বনানীর কারণে চট্টগ্রামের মতো ভৌগোলিক বৈচিত্র্য বাংলাদেশের আর কোন জেলার নেই।
চট্টগ্রাম জেলার মোট আয়তন ৫,২৮৩ বর্গ কিলোমিটার।[1] আয়তনের দিক থেকে এটি বাংলাদেশের দ্বিতীয় বৃহত্তম জেলা।
২০১১ সালের পরিসংখ্যান অনুযায়ী চট্টগ্রাম জেলার মোট জনসংখ্যা ৭৯,১৩,৩৬৫ জন। এর মধ্যে পুরুষ ৩৯,৮৮,৫৫৩ জন এবং মহিলা ৩৯,২৪,৮১২ জন। জনসংখ্যার ঘনত্ব প্রতি বর্গ কিলোমিটারে প্রায় ১৪৯৮ জন। মোট জনসংখ্যার ৮৬% মুসলিম, ১২% হিন্দু এবং ২% বৌদ্ধ ও অন্যান্য ধর্মাবলম্বী।[1]
বাংলাদেশের দক্ষিণ-পূর্বে ২১°৫৪´ থেকে ২২°৫৯´ উত্তর অক্ষাংশ এবং ৯১°১৭´ থেকে ৯২°১৩´ পূর্ব দ্রাঘিমাংশ জুড়ে চট্টগ্রাম জেলার অবস্থান। রাজধানী ঢাকা থেকে এ জেলার দূরত্ব প্রায় ২৫৯ কিলোমিটার। এ জেলার দক্ষিণে কক্সবাজার জেলা; পূর্বে বান্দরবান জেলা, রাঙ্গামাটি জেলা ও খাগড়াছড়ি জেলা; উত্তরে ফেনী জেলা এবং ভারতের ত্রিপুরা রাজ্য এবং পশ্চিমে নোয়াখালী জেলা ও বঙ্গোপসাগর অবস্থিত। এছাড়া দ্বীপাঞ্চল সন্দ্বীপ চট্টগ্রামের অংশ।[2]
১৬৬৬ সালে চট্টগ্রাম জেলা গঠিত হয়। তিন পার্বত্য জেলা এ জেলার অন্তর্ভূক্ত ছিল। ১৮৬০ সালে পার্বত্য এলাকা নিয়ে পার্বত্য চট্টগ্রাম জেলা গঠন করা হয়। পরবর্তীতে এ জেলা ভেঙ্গে কক্সবাজার জেলা গঠিত হয়।[2]
চট্টগ্রামের প্রায় ৪৮টি নামের খোঁজ পাওয়া গেছে। এর মধ্যে রয়েছে ‌ রম্যভুমি, চাটিগাঁ, চাতগাঁও, রোসাং, চিতাগঞ্জ, জাটিগ্রাম ইত্যাদি। চট্টগ্রাম নামের উৎপত্তি নিয়ে বিশেষজ্ঞদের মতভেদ রয়েছে। পণ্ডিত বার্নোলির মতে, আরবি "শ্যাত (খণ্ড)" অর্থ বদ্বীপ, গাঙ্গ অর্থ গঙ্গা নদী‌ এ থেকে চট্টগ্রাম নামের উৎপত্তি। অপর এক মত অনুসারে ত্রয়োদশ শতকে এ অঞ্চলে ইসলাম প্রচার করতে বার জন আউলিয়া এসেছিলেন, তাঁরা একটি বড় বাতি বা চেরাগ জ্বালিয়ে উঁচু জায়গায় স্থাপন করেছিলেন। চট্টগ্রামের আঞ্চলিক ভাষায় 'চাটি' অর্থ বাতি বা চেরাগ এবং 'গাঁও' অর্থ গ্রাম। এ থেকে নাম হয় 'চাটিগাঁও'। আবার এশিয়াটিক সোসাইটির প্রতিষ্ঠাতা স্যার উইলিয়াম জোন্সের মতে এ এলাকার একটি ক্ষুদ্র পাখির নাম থেকে চট্টগ্রাম নামের উৎপত্তি। চট্টগ্রাম ১৬৬৬ সালে মুঘল সাম্রাজ্যের অংশ হয়। আরাকানীদের হটিয়ে মুঘলরা এর নাম রাখে ইসলামাবাদ। মোগলরা এর প্রশাসনিক সীমানা চিহ্নিত করে। ১৭৬০ সালে নবাব মীর কাশিম আলী খান ব্রিটিশ ইস্ট ইন্ডিয়া কোম্পানিকে এটি হস্তান্তর করেন। ব্রিটিশরা এর নাম রাখে 'চিটাগাং'।[3]
খ্রিস্টীয় নবম শতাব্দী থেকেই আরবগণ চট্টগ্রাম বন্দরের সঙ্গে পরিচিত ছিল। এশিয়ার ঘটনাবলী বর্ণনা করেছেন এমন বিখ্যাত পর্তুগিজদের মধ্যে প্রথম ঐতিহাসিক ডি বারোস ১৫৫২ সালে চট্টগ্রামকে এর বন্দরের জন্য বাংলারাজ্যের সর্বাপেক্ষা বিখ্যাত ও সম্পদশালী নগরী বলে বর্ণনা করেছেন; যেখানে পূর্বাঞ্চলের সকল বাণিজ্য জাহাজ সমবেত হত। বর্মি ঘটনাপঞ্জিতে আরাকান অঞ্চলের নরপতিদের এক দীর্ঘ তালিকা পাওয়া যায়। ষষ্ঠ ও সপ্তম শতকে চট্টগ্রাম আরাকান রাজ্যের অন্তর্ভুক্ত ছিল। এ সকল নরপতির নামের শেষে চন্দ্র পদবী যুক্ত ছিল। ঐতিহাসিক লামা তারনাথ গোপীচন্দ্র নামে এক বৌদ্ধরাজার নাম উল্লেখ করেছেন, দশম শতাব্দীতে যাঁর রাজধানী ছিল চট্টগ্রামে। তিব্বতি জনশ্রুতি মতে চট্টগ্রাম ছিল দশম শতাব্দীতে কর্মরত বৌদ্ধতান্ত্রিক তিলাযোগীর জন্মস্থান। বাংলার শাসক গিয়াসউদ্দীন তুঘলক বাংলাকে লখনৌতি, সাতগাঁও ও সোনারগাঁও ও তিনটি প্রশাসনিক এলাকায় বিভক্ত করেন। ১৩৩৮ সালে ফখরুদ্দীন মুবারক শাহ সোনারগাঁও এ ক্ষমতা দখল করেন এবং স্বল্প সময়ের মধ্যেই চট্টগ্রাম অধিকার করেন। তিনি চাঁদপুর হতে চট্টগ্রাম পর্যন্ত একটি মহাসড়ক এবং চট্টগ্রামের কয়েকটি মসজিদ ও সমাধিসৌধ নির্মাণ করেন। শেরশাহ এর হাতে সুলতান গিয়াসউদ্দীন মাহমুদ শাহ এর পতনের পর ১৫৩৮ হতে ১৬৬৬ সাল পর্যন্ত সময়কালে পর্তুগিজরা চট্টগ্রামে ঘন ঘন আক্রমণ চালায় এবং প্রকৃতপক্ষে এ সময়ে চট্টগ্রাম তাদেরই শাসনাধীন ছিল। পরবর্তী ১২৮ বছর চট্টগ্রাম পতুর্গিজ ও মগ জলদস্যুদের আবাসস্থলে পরিণত হয়। মুঘলদের চট্টগ্রাম বিজয়ের ফলে সার্বিকভাবে এ জেলায় এবং বিশেষ করে নগরীতে শান্তি-শৃঙ্খলা পুনঃপ্রতিষ্ঠিত হয়। অবশ্য পর্তুগিজদের অধিকারে থাকাকালে চট্টগ্রাম নগরী ও বন্দর ব্যবসা-বাণিজ্যের কেন্দ্র হিসেবে বিশেষ সুখ্যাতি অর্জন করে। অষ্টাদশ ও ঊনবিংশ শতাব্দীতে প্রধানত ইস্ট ইন্ডিয়া কোম্পানির বাণিজ্যিক কার্যক্রম বৃদ্ধিতে দিনে দিনে কলকাতার উত্থান ও উন্নয়নের ফলে এতদঞ্চলে চট্টগ্রাম গুরুত্ব হ্রাস পায়। ১৯০৫ সালের বঙ্গভঙ্গ এবং পূর্ববাংলা ও আসাম নিয়ে প্রদেশ সৃষ্টি হলে চট্টগ্রাম পুনরায় প্রাধান্য লাভ করে। আসামবেঙ্গল রেলওয়ে নির্মাণের ফলে এর প্রাকৃতিক পশ্চাদভূমির সঙ্গে চট্টগ্রাম বন্দরের সংযোগ সাধিত হয় এবং সার্বিকভাবে চট্টগ্রাম ব্যাপক প্রবৃদ্ধি অর্জন করে।
১৮৫৭ সালের সিপাহি বিপ্লবের সময় ৩৪তম বেঙ্গল পদাতিক রেজিমেন্টের ২য়, ৩য় ও ৪র্থ কোম্পানীগুলি চট্টগ্রামে মোতায়েন ছিল। ১৮ নভেম্বর রাতে উল্লিখিত তিনটি কোম্পানী বিদ্রোহী হয়ে ওঠে এবং জেল থেকে সকল বন্দী মুক্ত করে সিপাহিরা ৩টি সরকারি হাতি, গোলাবারুদ ও ধনসম্পদ নিয়ে চট্টগ্রাম ত্যাগ করে। তারা পার্বত্য ত্রিপুরার সীমান্ত পথ ধরে এগিয়ে সিলেট ও কাছাড়ে পৌঁছে । দূর্ভাগ্যবশত তাদের সকলেই কুকি স্কাউটস এবং পরবর্তীকালে দশম গোর্খা রাইফেল নামে পরিচিত সিলেট লাইট ইনফ্যান্ট্রির হাতে নিহত বা বন্দী হয়।
১৯৩০ সালের ১৮ এপ্রিল রাতে ৭০০ যুবক কয়েকটি দলে বিভক্ত হয়ে একটি নির্দিষ্ট সময়ে আর্টিলারী কোরের অস্ত্রাগার ও গোলাবারুদের ভাণ্ডার আক্রমণ করে, টেলিফোন ও টেলিফোন অফিস দখল করে এবং ধুম নামক স্থানে রেলপথের ফিসপ্লেট উপড়ে ফেলে সকল যোগাযোগ বিচ্ছিন্ন করে দেয়। তাছাড়া মাস্টারদা নামে খ্যাত ব্রিটিশ রাজের ভীত কাঁপানো এ বিপ্লবীর তত্ত্বাবধানে প্রীতিলতা ওয়াদ্দেদার নামে এক উচ্চ শিক্ষিতা বিপ্লবী নারীর নেতৃত্বে পাহাড়তলীতে অবস্থিত ইউরোপীয়ান ক্লাব আক্রমণ করে তা ধ্বংস করে দেয়া হয়। ক্লাব ধ্বংস করে ফেরার পথে ব্রিটিশ পুলিশের গুলিতে আহত হয়ে মহীয়ষী এ নারী পটাশিয়াম সায়ানাইড খেয়ে আত্মহত্যা করেন। পরবর্তীতে সূর্যসেন ইংরেজ শাসকগণ কর্তৃক গ্রেফতার হন এবং ১৯৩৩ সালের ২০ এপ্রিল তাকে ফাঁসি দেয়া হয়।
দ্বিতীয় বিশ্বযুদ্ধ চলাকালে ব্রিটিশগণ চট্টগ্রামকে একটি গুরুত্বপূর্ণ ঘাঁটি হিসেবে ব্যবহার করে। ফলে চট্টগ্রাম জাপানি আক্রমণের লক্ষ্যস্থলে পরিণত হয়। ১৯৪২ সালের এপ্রিলে পতেঙ্গার বিমানঘাঁটিতে পর পর দুদিন এবং ঐ বছর ২০ ও ২৪ ডিসেম্বর পুনরায় বোমাবর্ষণ করা হয়।
চট্টগ্রাম জেলা ৪১ ওয়ার্ড বিশিষ্ট ১টি সিটি কর্পোরেশন, ১৫টি উপজেলা, ৩২টি থানা (উপজেলায় ১৬টি ও ১৬টি মেট্রোপলিটন থানা), ১৪টি পৌরসভা, ১৯০টি ইউনিয়ন, ৮৯০টি মৌজা ১২৬৭টি গ্রাম ও ১৬টি সংসদীয় আসন নিয়ে গঠিত।[4][5]
চট্টগ্রাম জেলায় মোট ১৫টি উপজেলা রয়েছে। উপজেলাগুলো হল:
চট্টগ্রাম জেলার কর্ণফুলি উপজেলাধীন কর্ণফুলি থানা চট্টগ্রাম সিটি কর্পোরেশনের আওতাধীন। বাকি ১৪টি উপজেলার প্রশাসনিক এলাকাসমূহ ১৬টি থানার অধীন। থানাগুলো হল:
চট্টগ্রাম সিটি কর্পোরেশনের আওতাধীন মোট ১৬টি মেট্রোপলিটন থানা রয়েছে। মেট্রোপলিটন থানাগুলো হল:
চট্টগ্রাম জেলায় মোট ১৫টি পৌরসভা রয়েছে। পৌরসভাগুলো হল:
চট্টগ্রাম জেলার স্বাক্ষরতার হার ৫৮.৯০%। এ জেলায় রয়েছে:
বিশ্ববিদ্যালয়: ১২টি সরকারি: ৩টি বেসরকারি: ৬টি পাবলিক: ৩টি মেডিকেল কলেজ: ২টি আইন কলেজ: ৩টি কলেজ: ১১৯টি সরকারি (মাস্টার্স): ১টি সরকারি (ডিগ্রী/অনার্স): ৯টি বেসরকারি (ডিগ্রী/অনার্স): ৮২টি সরকারি (উচ্চ মাধ্যমিক): ১টি বেসরকারি (উচ্চ মাধ্যমিক): ২৬টি মাদ্রাসা: ২৯৯টি কারিগরি শিক্ষা প্রতিষ্ঠান: ৪টি মাধ্যমিক বিদ্যালয়: ৭১৯টি সরকারি: ৫৮টি বেসরকারি: ৬৩২টি স্কুল এন্ড কলেজ: ২৯টি নিম্ন মাধ্যমিক বিদ্যালয়: ৩২টি প্রাথমিক বিদ্যালয়: ২৯৯৭টি সরকারি: ১৬৩৪টি বেসরকারি: ৮৪৭টি রেজিস্টার্ড: ৫১৯টি পরীক্ষণ: ২টি অন্যান্য (কিন্ডারগার্টেন সহ): ৮৪২টি শিক্ষক প্রশিক্ষণ কেন্দ্র: ২টি মেরিন একাডেমী: ১টি মিলিটারী একাডেমী: ১টি নেভাল একাডেমী: ১টি মেরিন ফিসারীজ একাডেমী: ১টি পাবলিক লাইব্রেরী: ৮টি
পাহাড়, নদী, সমুদ্র, অরণ্য, উপত্যকা প্রভৃতি প্রাকৃতিক বৈশিষ্ট্যের জন্যে এ জেলা অন্যান্য জেলা থেকে স্বতন্ত্র। বার্ষিক গড় তাপমাত্রা ৩৩.৮ ডিগ্রি সেলসিয়াস এবং সর্বনিম্ন ১৪.৫ ডিগ্রি সেলসিয়াস। বার্ষিক বৃষ্টিপাত ৩,১৯৪ মিলিমিটার।
চট্টগ্রাম জেলার প্রধান নদীর মধ্যে কর্ণফুলি নদী, হালদা নদী, সাঙ্গু নদী এবং মুহুরী নদী উল্লেখযোগ্য।
চট্টগ্রামের শাহ আমানত আন্তর্জাতিক বিমানবন্দর এ জেলায় আকাশপথে যোগাযোগের মাধ্যম। ঢাকাসহ দেশ ও বিদেশের বিভিন্ন শহর থেকে বাংলাদেশ বিমান, জি এম জি, ইউনাইটেড এয়ার, ওমান এয়ার সহ আরও অনেক অপারেটর ফ্লাইট পরিচালনা করে থাকে।
ঢাকাসহ দেশের বিভিন্ন জেলা শহর থেকে গ্রীন লাইন, সৌদিয়া, এস আলম, হানিফ এন্টারপ্রাইজসহ অনেক এসি/নন-এসি বাস যাতায়াত করে থাকে।
ঢাকা হতে চট্টগ্রাম এবং চট্টগ্রাম হতে ঢাকার মাঝে বেশ কয়েকটি ট্রেন চলাচল করে। তার মধ্যে তূর্ণা নিশিতা, পাহাড়িকা, মহানগর গোধূলী, মহানগর প্রভাতী, সুবর্ণ এক্সপ্রেস, চট্টগ্রাম মেইল অন্যতম। এছাড়া দেশের অন্যান্য জেলা শহরের সাথেও চট্টগ্রামের রেল যোগযোগ রয়েছে।[6]
বাংলাদেশের অন্যান্য জেলার মত চট্টগ্রাম জেলার জাতীয় ভাষা 'বাংলা' হলেও এ জেলার একটি নিজস্ব আঞ্চলিক ভাষা রয়েছে, যেটি 'চাঁটগাঁইয়া ভাষা' নামে পরিচিত। এ ভাষার নিজস্ব বৈশিষ্ট্য রয়েছে। চট্টগ্রাম জেলার অধিকাংশ লোক এ ভাষায় কথা বলে।
চট্টগ্রাম জেলা নানান লোকসংস্কৃতিতে সমৃদ্ধ। মুসলমান সম্প্রদায়ের মেজবান এ জেলার একটি ঐতিহ্য। এছাড়া বিভিন্ন ধর্মাবলম্বীরা তাদের নিজ নিজ ধর্মীয় অনুষ্ঠানগুলো যথাযোগ্য মর্যাদা আর আনুষ্ঠানিকতায় পালন করে থাকে। এছাড়া আদিবাসী সম্প্রদায়ের নববর্ষ উপলক্ষে বৈশাখী উৎসব, বিয়ে, চৈত্র সংক্রান্তি ও বর্ষবরণ, হালখাতা, পূণ্যাহ, নবান্ন, পৌষ পার্বন, অন্ন প্রাশন উপলক্ষে এ জেলার জনগোষ্ঠী লোকজ অনুষ্ঠান পালন করে।
চট্টগ্রাম বাংলাদেশের বাণিজ্যিক রাজধানী। চট্টগ্রাম বন্দর দিয়ে বাংলাদেশের সর্বমোট রপ্তানী বাণিজ্যের প্রায় ৭৫ ভাগ সংঘটিত হয়। অন্যদিকে আমদানি বাণিজ্যের ক্ষেত্রে এ হার ৮০ ভাগ। রাজস্ব আয়েও চট্টগ্রামের ভূমিকা অপরিসীম। দেশের মোট রাজস্ব আয়ের শতকরা ৬০ ভাগ আসে চট্টগ্রামের ব্যবসা-বাণিজ্য থেকে।[7] বাংলাদেশের প্রথম রপ্তানী প্রক্রিয়াকরণ অঞ্চল হিসাবে ১৯৮৩ সালে চট্টগ্রামের হালিশহরে ৪৫৩ একর জায়গার উপর নির্মাণ করা হয় চট্টগ্রাম ইপিজেড। এটা সমুদ্র বন্দর থেকে ৩.১০ কিলোমিটার এবং শাহ আমানত আন্তর্জাতিক বিমান বন্দর থেকে মাত্র ১.৩০ কিলোমিটার দুরত্বে হওয়ায় শিল্প পার্ক হিসাবে দ্রুত প্রসার লাভ করেছ। চট্টগ্রাম বন্দর বিশ্বের একমাত্র প্রাকৃতিক সমুদ্র বন্দর।
চট্টগ্রাম জেলার শিল্প প্রতিষ্ঠানসমূহের মধ্যে উল্লেখযোগ্য হল:
জাহাজ ভাঙ্গা শিল্প (সীতাকুণ্ড) ইস্টার্ন রিফাইনারি কাফকো সিইউএফএল টিএইচপি কমপ্লেক্স পাহাড়তলী রেলওয়ে ওয়ার্কশপ যমুনা অয়েল পিএইচপি ফ্লোট গ্লাস ইউনিলিভার গ্ল্যাক্সো বি এস আর এম এ কে খান গ্রুপ ওয়েস্টার্ন শিপইয়ার্ড
জেলার একমাত্র গ্যাস ফিল্ড সাঙ্গু ১৯৯৪ সালে আবিস্কৃত হয়। ১৯৯৫ সালে বাংলাদেশ সরকারের সাথে কেয়ার্ন এনার্জির এই গ্যাস ফিল্ড নিয়ে চুক্তি সম্পাদিত হয়। ১৯৯৮ সালের এপ্রিল মাস থেকে এ গ্যাস ফিল্ড থেকে গ্যাস উত্তোলন শুরু হয়।[8]
১৯৬০ এর দশকে শংখ ও মাতামুহুরী নদীর তীরবর্তী এলাকায় তামাক চাষ শুরু হয়। বাংলাদেশ টোব্যাকো কোম্পানি (এখন ব্রিটিশ আমেরিকান টোব্যাকো কোম্পানী) রাঙ্গুনিয়াতে তামাক চাষের ব্যবস্থা করে এবং পরে লাভজনক হওয়ায় চাষীরা তা অব্যাহত রাখে।[8]
সমুদ্র উপকূলবর্তী এলাকায় লবণ চাষ লাভজনক। ইতিহাসে দেখা যায়, ১৭৯৫ সালে চট্টগ্রাম ও নোয়াখালী অঞ্চলে গড়ে বার্ষিক ১৫ লাখ টন লবণ উৎপন্ন হত।[8]
চট্টগ্রাম জেলায় মাছ চাষের ঐতিহ্য সুপ্রাচীন। সমুদ্র এবং নদী-নালার প্রাচূর্য এর মূল কারণ। শহরের অদূরের হালদা নদীর উৎসমুখ থেকে মদুনাঘাট পর্যন্ত মিঠা পানির প্রাকৃতিক প্রজনন ক্ষেত্র হিসাবে বেশ উর্বর। বৃহত্তর চট্টগ্রামে দীঘি, বিল ও হাওড়ের সংখ্যা ৫৬৮, পুকুর ও ডোবার সংখ্যা ৯৫,৯৪১। মোট আয়তন ৮৫,৭০০ একর (বাংলাদেশ পরিসংখ্যান ব্যুরো, ১৯৮১), কর্ণফুলি নদীর মোহনায় প্রায় ৬ লাখ ৪০ হাজার একর বিস্তৃত মাছ ধরার জায়গা হিসাবে চিহ্নিত। মৎস্য চাষ ও আহরণ রপ্তানির ক্ষেত্রে সামুদ্রিক মাছ হাঙ্গর, স্কেট, রে, হেরিং, শার্কফিন এবং চিংড়ি উল্লেখ্য। চট্টগ্রামের মাছ চাষ ও আহরণের একটি উল্লেখযোগ্য দিক হল শুটকি (মাছ শুকিয়ে সংরক্ষণ করা)। সোনাদিয়া, সন্দ্বীপ প্রভৃতি দ্বীপাঞ্চল থেকে শুটকি মাছ চট্টগ্রামের বাণিজ্য কেন্দ্রগুলোতে পাঠানো হয়। ব্রিটিশ আমলে শুটকি রেঙ্গুনে রপ্তানি করা হত।[8]
চট্টগ্রাম বিশ্ববিদ্যালয় চট্টগ্রাম সমুদ্র বন্দর চট্টগ্রাম প্রকৌশল ও প্রযুক্তি বিশ্ববিদ্যালয় চট্টগ্রাম মেডিকেল কলেজ চট্টগ্রাম সিটি কর্পোরেশন কালুরঘাট বেতার কেন্দ্র শাহ আমানত আন্তর্জাতিক বিমানবন্দর বাংলাদেশ মিলিটারী একাডেমী (বিএমএ) বাংলাদেশ মেরিন একাডেমী বাংলাদেশ টেলিভিশন (চট্টগ্রাম কেন্দ্র) এম এ আজিজ স্টেডিয়াম জহুর আহমেদ চৌধুরী স্টেডিয়াম চট্টগ্রাম রপ্তানি প্রক্রিয়াকরণ অঞ্চল কর্ণফুলী রপ্তানি প্রক্রিয়াকরণ অঞ্চল চট্টগ্রাম ইউরিয়া সার কারখানা শাহ আমানত সেতু চট্টগ্রাম ওয়াসা কোরিয়ান রপ্তানি প্রক্রিয়াকরণ অঞ্চল
চট্টগ্রাম জেলার ঐতিহাসিক এবং দর্শনীয় স্থানের মধ্যে রয়েছেঃ
আগুনিয়া চা-বাগান, উত্তর রাঙ্গুনিয়া বাইতুল ইজ্জত এলাকা, বাজালিয়া, সাতকানিয়া। চট্টগ্রাম চিড়িয়াখানা সন্দ্বীপ সমুদ্র সৈকত আন্দরকিল্লা শাহী জামে মসজিদ কমনওয়েলথ ওয়ার সেমেট্রি চট্টগ্রাম কালুরঘাট খানখানাবাদ সমুদ্র সৈকত - বাঁশখালী। খিরাম সংরক্ষিত বনাঞ্চল, ফটিকছড়ি চন্দ্রনাথ মন্দির, সীতাকুন্ড চেরাগী পাহাড় মেধসমুনী আশ্রম, করলডেঙ্গা, বোয়ালখালী প্রজাপতি পার্ক, পতেঙ্গা জাম্বুরী পার্ক, আগ্রাবাদ চাঁদপুর-বেলগাঁও চা বাগান, পুকুরিয়া, বাঁশখালী জাতি-তাত্ত্বিক জাদুঘর জে এম সেন হল নজরুল স্কয়ার পতেঙ্গা সমুদ্র সৈকত পারকি সমুদ্র সৈকত, আনোয়ারা ফয়েজ লেক বাটালি পাহাড় চট্টগ্রাম বিশ্ববিদ্যালয় বাংলাদেশ নেভাল একাডেমি বোটানিক্যাল গার্ডেন ও ইকো-পার্ক, সীতাকুণ্ড বাঁশখালী ইকোপার্ক, বৌদ্ধ তীর্থ স্থান চক্রশালা পটিয়া ভাটিয়ারি গল্ফ ক্লাব ভূজপুর সংরক্ষিত বনাঞ্চল, ভূজপুর, ফটিকছড়ি মহামুনি বৌদ্ধ বিহার, রাউজান মহামায়া সেচ প্রকল্প, মীরসরাই মুহুরিগঞ্জ সেচ প্রকল্প, মীরসরাই। রাঙ্গুনিয়া কোদালা চা বাগান শেখ রাসেল অ্যাভিয়েরি পার্ক, রাঙ্গুনিয়া লালদীঘি লোহাগাড়া বন্যপ্রাণী অভয়ারণ্য, লোহাগাড়া শাহ আমানত আন্তর্জাতিক বিমানবন্দর বিশ্বশান্তি প্যাগোডা (হাটহাজারী) হলুদিয়া প্রান্তিক লেক (সাতকানিয়া) বাংলাদেশ মেরিন একাডেমী চাকমা রাজবাড়ী (রাঙ্গুনিয়া) বেতাগী পাল আমলের বুদ্ধমূর্তি (রাঙ্গুনিয়া) ব্রোঞ্জ মূর্তি (আনোয়ারা) মুসা খাঁ মসজিদ (১৬৫৮) কদম মোবারক মসজিদ (১৭১৯) আন্দরকিল্লা শাহী জামে মসজিদ ওয়ালী খান মসজিদ (১৭৯০) শেখ বাহার উল্লাহ জামে মসজিদ বদর আউলিয়া দরগাহ বখশি হামিদ জামে মসজিদ ছুটি খাঁ মসজিদ হযরত শাহ আমানত (রহ.) মাযার বার আউলিয়ার মাযার (সীতাকুণ্ড) সীতাকুণ্ড শংকর মঠ ধর্মচক্র বৌদ্ধবিহার করইয়ানগর ও সোনাকানিয়া বৌদ্ধবিহার ভুদ ভুদ ছড়া (পটিয়া) কুরা কাঠুনি মসজিদ (পটিয়া, হরিণ খাইন) গরম বিবির মাজার সি.আর বি
১৯৭১ সালের ২৭ মার্চ কালুরঘাটে অবস্থিত স্বাধীন বাংলা বেতার কেন্দ্র থেকে বঙ্গবন্ধু শেখ মুজিবুর রহমানের পক্ষে মেজর জিয়াউর রহমান বাংলাদেশের স্বাধীনতা ঘোষণা করেন। ২০ এপ্রিল ক্যাপ্টেন অলি আহমদের নেতৃত্বে মীরসরাই সদরের দক্ষিণে ফেনাফুনি ব্রীজের পাশে পাকবাহিনীর সাথে মুক্তিযোদ্ধাদের প্রচণ্ড যুদ্ধ হয় এবং যুদ্ধে পাকবাহিনীর প্রায় ১০০ সৈন্য নিহত হয়। ১৩ এপ্রিল পাকবাহিনী রাউজানের পাহাড়তলী ইউনিয়নের ঊনসত্তরপাড়ায় ৪৮ জন এবং জগৎমল্লাপাড়ার ৩৫ জন নিরীহ গ্রামবাসীকে হত্যা করে। আনোয়ারা উপজেলায় মুক্তিযোদ্ধাদের সঙ্গে পাকবাহিনীর কাফকো, কালীগঞ্জ, পরৈকোড়া প্রভৃতি স্থানে সংঘটিত লড়াইয়ে প্রায় ৫৬ জন মুক্তিযোদ্ধা শহীদ হন এবং অনেক পাকসেনা হতাহত হয়। পাকসেনারা আমিরাবাদ বণিক পাড়ায় ১৫ জন গ্রামবাসীকে নৃসংশভাবে হত্যা করে এবং মুক্তিযোদ্ধারা জোটপুকুরিয়ায় ১৭ জন রাজাকারকে হত্যা করে। পটিয়া সদরে পাকবাহিনীর দুটি বোমারু বিমান থেকে কয়েক দফা বোমা হামলা চালালে কিছু সংখ্যক বেসামরিক লোক হতাহত হয়। ৩ মে এ উপজেলার মুজাফফরাবাদ গ্রামে পাকবাহিনী অসংখ্য ঘরবাড়ি জ্বালিয়ে দেয় এবং নির্বিচারে গণহত্যা চালায়। পাকবাহিনী ১৯ মে বাঁশখালীতে ৭৫ জন নারী-পুরুষকে নির্মমভাবে হত্যা করে এবং অক্টোবর মাসে নাপোড়া গ্রামে ৮৯ জন মুক্তিযোদ্ধাকে হত্যা করে। বাড়বকুণ্ড ক্যামিক্যালস ব্রীজের কাছে পাকবাহিনীর সাথে লড়াইয়ে দুইজন মুক্তিযোদ্ধা শহীদ হন। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা চালায় এবং নাজিরহাট বাসস্ট্যান্ড এলাকায় ১১ জন মুক্তিযোদ্ধাকে নির্মমভাবে হত্যা করে। যুদ্ধের সময় চট্টগ্রাম শহর থেকে স্বাধীন বাংলা বেতার কেন্দ্র দোহাজারীতে স্থানান্তর করা হয়।[2]
(পিটিআই প্রাঙ্গন, নাজিরহাট, করেরহাট, লেলাং চা বাগান, দরবার শরীফ, বাগানবাড়ি, দাঁতমারা উল্টোবিট, বাঁশখালী, জোটপুকুরিয়া)
বধ্যভূমি: ১৩টি স্মৃতিস্তম্ভ: ৯টি
চট্টগ্রামে বাংলা সাহিত্যের বিকাশ শুরু হয় ষোড়শ শতকে। সে সময়কার চট্টগ্রামের শাসক পরাগল খাঁ এবং তার পুত্র ছুটি খাঁর সভাকবি ছিলেন কবীন্দ্র পরমেশ্বর ও শ্রীকর নন্দী।[9] কবীন্দ্র পরমেশ্বর মহাভারতের অশ্বমেধ পর্বের একটি সংক্ষিপ্ত বাংলা অনুবাদ করেন। আর শ্রীকর নন্দী জৈমিনি সংহিতা অবলম্বনে অশ্বমেধ পর্বের বিস্তারিত অনুবাদ করেন।
কবি শাহ মোহাম্মদ ছগির, রহিমুন্নিসা, আলী রজা, মুহম্মদ মুকিম, কবি মুজাম্মিল, কবি আফজাল আলী, সাবিরিদ খান, কবীন্দ্র পরমেশ্বর, শ্রীকর নন্দী, দৌলত উজির বাহরাম খান, হাজী মুহম্মদ কবির, কবি শ্রীধর, সৈয়দ সুলতান, শেখ পরান, মোহাম্মদ নসরুল্লা খাঁ, মুহাম্মদ খাঁ, নওয়াজিশ খান, করম আলী, কবি কাজি হাসমত আলী।
দৌলত কাজী, মহাকবি আলাওল, কোরেশী মাগন ঠাকুর, কবি মরদন এবং আব্দুল করিম খোন্দকার।[10]
কবি আবদুল হাকিম, রামজীবন বিদ্যাভূষণ, ভবানী শঙ্কর দাস, নিধিরাম আচার্য, মুক্তারাম সেন, কবি চুহর, হামিদুল্লা খান, আস্কর আলী পণ্ডিত, রঞ্জিত রাম দাস, রামতনু আচার্য, ভৈরব আইচ, নবীন চন্দ্রদাস, নবীনচন্দ্র সেন, শশাঙ্ক মোহন সেনগুপ্ত, আবদুল করিম সাহিত্যবিশারদ, মনিরুজ্জামান ইসলামাবাদী, বেন্দ্রকুমার দত্ত, হেমেন্দ্র বালা দত্ত, পূর্ণচন্দ্র চৌধুরী, আশুতোষ চৌধুরী, সতীশচন্দ্র বিদ্যাভূষণ।
মাহাবুব উল আলম, আবুল ফজল, সৈয়দ ওয়ালিউল্লাহ, ওহীদুল আলম, ডক্টর আবদুল করিম, আহমদ শরীফ, আবদুল হক চৌধুরী, আহমদ ছফা, সুকুমার বড়ুয়া।
অনন্ত সিং –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। অনিল কুমার রক্ষিত –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব ও অগ্নিযুগের শহীদ বিপ্লবী। অনুরূপচন্দ্র সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব ও অগ্নিযুগের শহীদ বিপ্লবী। অন্নদাচরণ খাস্তগীর –– চিকিৎসক, সমাজ সংস্কারক ও গবেষণামূলক প্রবন্ধকার। অপর্ণা ঘোষ –– চলচ্চিত্র অভিনেত্রী ও মডেল। অপূর্ব দত্ত –– শিক্ষাবিদ। অপূর্ব সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। অমরেন্দ্রলাল নন্দী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। অমলেন্দু বিশ্বাস –– যাত্রা অভিনেতা ও পরিচালক। অম্বিকা চক্রবর্তী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। অর্ধেন্দু দস্তিদার –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। অলি আহমেদ –– বীর বিক্রম খেতাব প্রাপ্ত বীর মুক্তিযোদ্ধা ও রাজনীতিবিদ। আ জ ম নাছির উদ্দিন –– চট্টগ্রাম সিটি মেয়র ও রাজনীতিবিদ। আইয়ুব বাচ্চু –– সংগীত শিল্পী। আকরাম খান –– ক্রিকেটার। আখতারুজ্জামান চৌধুরী বাবু –– রাজনীতিবিদ। আজিজুল হক (শেরে বাংলা) –– সুফি সাধক। আনিসুল ইসলাম মাহমুদ –– রাজনীতিবিদ। আফতাব আহমেদ –– ক্রিকেটার। আবদুল করিম –– ইতিহাসবিদ। আবদুল করিম –– বীর বিক্রম খেতাব প্রাপ্ত বীর মুক্তিযোদ্ধা। আবদুল করিম সাহিত্যবিশারদ –– সাহিত্যিক। আবদুল গফুর হালী –– গীতিকার, সুরকার ও লোকশিল্পী। আবদুল বারী চৌধুরী –– ব্যবসায়ী ও ব্রিটিশ বিরোধী আন্দোলনের অন্যতম পুরোধা। আবদুল হক –– বীর বিক্রম খেতাব প্রাপ্ত বীর মুক্তিযোদ্ধা। আবদুল হক চৌধুরী –– ইতিহাসবিদ। আবদুল হাকিম –– মধ্যযুগের কবি। আবদুল্লাহ আল নোমান –– রাজনীতিবিদ। আবু তাহের মোহাম্মদ সালাহউদ্দীন –– বীর প্রতীক খেতাব প্রাপ্ত বীর মুক্তিযোদ্ধা। আবু রেজা মুহাম্মদ নেজামউদ্দিন –– রাজনীতিবিদ। আবুল কাসেম –– ভাষা সৈনিক ও শিক্ষাবিদ। আবুল কাসেম খান –– রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি। আবুল কাসেম নূরী –– ইসলামী ব্যক্তিত্ব ও যৌতুক বিরোধী আন্দোলনের প্রবক্তা। আবুল ফজল –– সাহিত্যিক। আমির খসরু মাহমুদ চৌধুরী –– রাজনীতিবিদ। আলাওল –– মহাকবি। আলী রজা (কানু ফকীর) –– সঙ্গীত ও আধ্যাত্মিক বিষয়ে বহু গ্রন্থের রচয়িতা। আল্লামা এম এ মান্নান –– রাজনীতিবিদ, লেখক ও গবেষক। আশুতোষ চৌধুরী –– কবি ও লোকগীতি সংগ্রাহক। আসহাব উদ্দীন আহমদ –– লেখক, সম্পাদক ও রাজনীতিবিদ। আস্কর আলী পণ্ডিত –– গীতিকার ও লোকশিল্পী। আহমদ উল্লাহ মাইজভাণ্ডারী –– সুফি সাধক। আহমদ ছফা –– কবি ও সাহিত্যিক। আহমদ শরীফ –– ভাষাবিদ ও লেখক। আহমেদ হোসেন –– বীর প্রতীক খেতাব প্রাপ্ত বীর মুক্তিযোদ্ধা। ইঞ্জিনিয়ার আবদুল খালেক –– স্বাধীন বাংলাদেশের প্রথম পত্রিকা দৈনিক আজাদীর প্রতিষ্ঠাতা। ইঞ্জিনিয়ার মোশাররফ হোসেন ––রাজনীতিবিদ। ইমন সাহা –– সংগীত পরিচালক। উমা খান –– সংগীত শিল্পী। এবিএম আবুল কাসেম –– রাজনীতিবিদ। এবিএম ফজলে করিম চৌধুরী –– রাজনীতিবিদ। এবিএম মহিউদ্দীন চৌধুরী –– রাজনীতিবিদ। এম আবদুল লতিফ –– রাজনীতিবিদ। এম এ জিন্নাহ –– রাজনীতিবিদ। এম এ মতিন –– রাজনীতিবিদ। এম এন আখতার –– গীতিকার, সুরকার ও সংগীত শিল্পী। এম মোরশেদ খান –– রাজনীতিবিদ। এম হারুন-অর-রশিদ –– বীর প্রতীক খেতাব প্রাপ্ত বীর মুক্তিযোদ্ধা। এল কে সিদ্দিকী –– রাজনীতিবিদ। ওবায়দুল হক খোন্দকার –– বীর মুক্তিযোদ্ধা ও রাজনীতিবিদ। ওহীদুল আলম –– লেখক ও সাংবাদিক। কবরী সারোয়ার –– অভিনেত্রী। কবির আহম্মদ –– বীর প্রতীক খেতাব প্রাপ্ত বীর মুক্তিযোদ্ধা। কল্পনা দত্ত –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। কল্যাণী দাস –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। কাজি হাসমত আলী –– সাহিত্যিক। কাজী মোরশেদ –– চলচ্চিত্র পরিচালক। কাজেম আলী –– শিক্ষাবিদ ও ব্রিটিশ বিরোধী স্বাধীনতা সংগ্রামী। কুমার বিশ্বজিৎ –– সংগীত শিল্পী। কৃষ্ণকুমার চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। কোরেশী মাগন ঠাকুর –– কবি। গিয়াসউদ্দিন কাদের চৌধুরী –– রাজনীতিবিদ। গোলামুর রহমান মাইজভাণ্ডারী –– সুফি সাধক। জাকির হোসাইন –– পূর্ব পাকিস্তানের গভর্নর। জাফরুল ইসলাম চৌধুরী –– রাজনীতিবিদ। জামাল নজরুল ইসলাম –– পদার্থবিজ্ঞানী, গণিতবিদ, জ্যোতির্বিজ্ঞানী, বিশ্বতত্ত্ববিদ ও অর্থনীতিবিদ। জিয়া উদ্দীন আহমেদ বাবলু –– রাজনীতিবিদ। জিয়াউল হক মাইজভাণ্ডারী –– সুফি সাধক। জীবন ঘোষাল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। ডাঃ আফছারুল আমীন –– রাজনীতিবিদ। তপন চৌধুরী –– সংগীত শিল্পী। তাজুল ইসলাম –– বীর প্রতীক খেতাব প্রাপ্ত বীর মুক্তিযোদ্ধা। তামিম ইকবাল –– ক্রিকেটার। তারকেশ্বর দস্তিদার –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। দিদারুল আলম –– রাজনীতিবিদ। দিলীপ বড়ুয়া –– রাজনীতিবিদ। দুদু মিয়া –– বীর প্রতীক খেতাব প্রাপ্ত বীর মুক্তিযোদ্ধা। দেলাওয়ার হোসাইন মাইজভাণ্ডারী –– সুফি সাধক। দৌলত উজির বাহরাম খান –– মধ্যযুগের কবি। দৌলত কাজী –– মধ্যযুগের কবি। ধীরেন্দ্রলাল বড়ুয়া –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। নওয়াজিশ খান –– মধ্যযুগের কবি। নকীব খান –– গীতিকার, সুরকার ও সংগীত শিল্পী। নজরুল ইসলাম চৌধুরী –– রাজনীতিবিদ। নবীনচন্দ্র সেন –– কবি। নভেরা আহমেদ –– একুশে পদক প্রাপ্ত ভাস্কর। নসরুল্লাহ খাঁ –– মধ্যযুগের কবি। নাফিস ইকবাল –– ক্রিকেটার। নিত্যগোপাল ভট্টাচার্য –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। নিত্যরঞ্জন সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। নির্মল লালা –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। নির্মলকুমার সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। নুরুল ইসলাম –– চিকিৎসক ও জাতীয় অধ্যাপক। নূতন চন্দ্র সিংহ –– নারীশিক্ষার অগ্রদূত ও শহীদ বীর মুক্তিযোদ্ধা। নূরুল আবেদীন নোবেল –– ক্রিকেটার। আদিল হোসেন নোবেল –– মডেল। পার্থ বড়ুয়া –– সংগীত শিল্পী। পুলিনচন্দ্র ঘোষ –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। পূর্ণিমা –– চলচ্চিত্র অভিনেত্রী। পূর্ণেন্দু দস্তিদার –– সশস্ত্র বিপ্লববাদী, রাজনীতিবিদ ও সাহিত্যিক। প্রবাল চৌধুরী –– সংগীত শিল্পী। প্রভাসচন্দ্র বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। প্রমোদরঞ্জন চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। প্রীতিলতা ওয়াদ্দেদার –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। ফজলুল কবির চৌধুরী –– রাজনীতিবিদ। ফজলুল কাদের চৌধুরী –– রাজনীতিবিদ। ফণিভূষণ নন্দী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। ফণী বড়ুয়া –– সঙ্গীতজ্ঞ ও কবি গানের শিল্পী। বিনয় বাঁশী জলদাস –– যন্ত্রসংগীত শিল্পী। বিনোদ বিহারী চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। বিশুদ্ধানন্দ মহাথের –– বৌদ্ধ শাস্ত্রবিদ। বুলবুল চৌধুরী –– নৃত্যশিল্পী। বেণী মাধব দাস –– শিক্ষাবিদ। বেণীমাধব বড়ুয়া –– পালি ও বৌদ্ধ শাস্ত্রবিদ। বেলায়েত হোসেন –– বীর উত্তম খেতাব প্রাপ্ত বীর মুক্তিযোদ্ধা। মইন উদ্দীন খান বাদল –– রাজনীতিবিদ। মতিলাল কানুনগো –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মধুসূদন দত্ত –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মনিরুজ্জামান ইসলামাবাদী –– ইসলামী চিন্তাবিদ, জাতীয়তাবাদী আন্দোলনের সক্রিয় কর্মী ও সাংবাদিক। মনোরঞ্জন সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মহেন্দ্রলাল বড়ুয়া –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মহেন্দ্রলাল বিশ্বাস –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মহেশচন্দ্র বড়ুয়া –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। মোজাহার উল্লাহ –– বীর উত্তম খেতাব প্রাপ্ত বীর মুক্তিযোদ্ধা। মাহফুজুর রহমান মিতা –– রাজনীতিবিদ। মাহবুব উল আলম –– সাহিত্যিক। মাহবুব উল আলম চৌধুরী –– কবি, সাংবাদিক ও ভাষা সৈনিক। মিনহাজুল আবেদীন নান্নু –– ক্রিকেটার। মিনার রহমান –– গীতিকার, সুরকার ও সংগীত শিল্পী। মিলা ইসলাম –– সংগীত শিল্পী। মিহির কুমার নন্দী –– রবীন্দ্র সংগীত শিল্পী। মুজফ্‌ফর আহ্‌মেদ –– রাজনীতিবিদ। মুহম্মদ এনামুল হক –– ভাষাবিদ ও সাহিত্যিক। মুহম্মদ কবির –– মধ্যযুগের কবি। মুহম্মদ নূরুল ইসলাম –– কূটনীতিক। মুহম্মদ মুকিম –– ১৮শ শতকের কবি। মুহাম্মদ ইউনূস –– শান্তিতে নোবেল পুরস্কার বিজয়ী অর্থনীতিবিদ। মুহাম্মদ ইব্রাহিম –– পদার্থবিজ্ঞানী। মোস্তাফিজুর রহমান চৌধুরী –– রাজনীতিবিদ। মোজাম্মেল হক –– বীর প্রতীক খেতাব প্রাপ্ত বীর মুক্তিযোদ্ধা। মোহাম্মদ কোরবান আলী –– রাজনীতিবিদ। মোহাম্মদ নাজিম উদ্দিন –– ক্রিকেটার। মোহাম্মদ নাসির –– গীতিকার, সুরকার ও লোকশিল্পী। মোহাম্মদ নুরুল ইসলাম –– রাজনীতিবিদ। মোহাম্মদ নূরুল হক –– বীর প্রতীক খেতাব প্রাপ্ত বীর মুক্তিযোদ্ধা। মোহাম্মদ ফজলুল করীম –– আইনবিদ। মোহাম্মদ ফেরদাউস খান –– শিক্ষাবিদ, লেখক ও প্রশাসক। মোহাম্মদ হাছান মাহমুদ –– রাজনীতিবিদ। মোহাম্মেদ দিদারুল আলম –– বীর প্রতীক খেতাব প্রাপ্ত বীর মুক্তিযোদ্ধা। যতীন্দ্রমোহন সেনগুপ্ত –– রাজনীতিবিদ ও আইনজীবি। যাত্রামোহন সেন –– রাজনীতিবিদ ও আইনজীবি। যোবায়দা হান্নান –– চিকিৎসক ও সমাজসেবী। রজতকুমার সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। রফিকুল আনোয়ার –– রাজনীতিবিদ। রবি চৌধুরী –– সংগীত শিল্পী। রমেশ শীল –– কবিয়াল। রহিমুন্নিসা –– বাংলা সাহিত্যের প্রথম মুসলিম নারী কবি। রামকৃষ্ণ চক্রবর্তী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। রামকৃষ্ণ বিশ্বাস –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। রাশেদ রউফ –– কবি, লেখক, সাহিত্যিক ও সাংবাদিক। রায় সাহেব কামিনীকুমার ঘোষ –– শিক্ষাবিদ। রোহিণীকুমার কর –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। রোহিণীরঞ্জন বড়ুয়া –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। লালমোহন সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। লোকনাথ বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। শফিউল বশর মাইজভাণ্ডারী –– সুফি সাধক। শশাঙ্কশেখর দত্ত –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। শাবানা –– চলচ্চিত্র অভিনেত্রী। শাহ মুহম্মদ সগীর –– আনুমানিক ১৩-১৪ শতকের কবি। শুদ্ধানন্দ মহাথের –– বৌদ্ধ শাস্ত্রবিদ। শুভ রায় –– বিজ্ঞানী ও কৃত্রিম কিডনির আবিষ্কারক। শেফালী ঘোষ –– আঞ্চলিক সংগীত শিল্পী। শৈলেশ্বর চক্রবর্তী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। শ্যামসুন্দর বৈষ্ণব –– আঞ্চলিক সংগীত শিল্পী। শ্রী চিন্ময় –– মহাত্মা ও হিন্দুধর্মের সংস্কারক। শ্রীকর নন্দী –– মধ্যযুগের কবি। সত্য সাহা –– চলচ্চিত্র পরিচালক ও সংগীত পরিচালক। সাইফুজ্জামান চৌধুরী জাবেদ –– রাজনীতিবিদ। সাবিরিদ খান –– পুঁথি সাহিত্যিক। সামশুল হক চৌধুরী –– রাজনীতিবিদ। সালাউদ্দিন কাদের চৌধুরী –– রাজনীতিবিদ। সিরাজুল হক –– বীর প্রতীক খেতাব প্রাপ্ত বীর মুক্তিযোদ্ধা। সুকুমার বড়ুয়া –– ছড়াকার। সুবোধ দে –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। সুব্রত বড়ুয়া –– লেখক। সুলতান আহমেদ চৌধুরী –– রাজনীতিবিদ। সূর্য সেন –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। সৈয়দ ওয়ালিউল্লাহ –– কথা সাহিত্যিক। সৈয়দ ওয়াহিদুল আলম –– রাজনীতিবিদ। সৈয়দ নজিবুল বশর মাইজভাণ্ডারী –– রাজনীতিবিদ। সৈয়দ ফৌজুল আজিম –– সুফি সাধক। সৈয়দ মুহাম্মদ ইবরাহিম –– বীর প্রতীক খেতাব প্রাপ্ত বীর মুক্তিযোদ্ধা ও রাজনীতিবিদ। হরিগোপাল বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। হরিপদ মহাজন –– চট্টগ্রাম বিদ্রোহের কর্মী। হরিশংকর জলদাস –– ঔপন্যাসিক। হরেন্দ্রনাথ চক্রবর্তী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। হামিদ আলী –– কবি। হিমাংশুবিমল চক্রবর্তী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। হোসেন জিল্লুর রহমান –– অর্থনীতিবিদ ও তত্ত্বাবধায়ক সরকারের সাবেক উপদেষ্টা।[11]
চট্টগ্রাম চট্টগ্রাম সিটি কর্পোরেশন চট্টগ্রাম বন্দর চট্টগ্রাম বিভাগ বাংলাদেশের জেলাসমূহ
বিষয়শ্রেণী:চট্টগ্রাম জেলা বিষয়শ্রেণী:চট্টগ্রাম বিভাগের জেলা বিষয়শ্রেণী:বাংলাদেশের জেলা